અમદાવાદ: શેરબજારમાં શુષ્ક ચાલ નોંધાતી જોવા મળી હતી. ગઇ કાલે સેન્સેક્સમાં ૨૮૧ પોઇન્ટનો ઘટાડો નોંધાયા બાદ આજે શરૂઆતે બીએસઇ સેન્સેક્સ ૧૦ પોઇન્ટના સુધારે ૩૩,૦૪૩, જ્યારે એનએસઇ નિફ્ટી પાંચ પોઇન્ટના ઘટાડે ૧૦,૨૧૯ પોઇન્ટની સપાટીએ ટ્રેડિંગમાં જોવા મળી હતી. ઓઇલ એન્ડ ગેસ, મેટલ, આઇટી, કેપિટલ ગુડ્સ સેક્ટરની કંપનીના શેરમાં વેચવાલી નોંધાતી જોવા મળી હતી.જોકે મિડકેપ અને સ્મોલકેપ સેક્ટરના શેરમાં ખરીદી જોવા મળી હતી. આ ઇન્ડેક્સમાં ૦.૨૦ ટકાથી ૦.૩૦ ટકાનો સુધારો નોંધાતો જોવા મળ્યો હતો. બેન્ક નિફ્ટી ૦.૧૫ ટકાનો સુધારો નોંધાઇ ૨૫,૪૦૦ની સપાટીએ પહોંચી ગઇ હતી.